### NN 41/2016 (2.5.2016.), Pravilnik o strukturi i sadržaju godišnjih financijskih izvještaja središnjeg klirinškog depozitarnog društva

HRVATSKA AGENCIJA ZA NADZOR FINANCIJSKIH USLUGA

1087

Na temelju članka 518. stavaka 2. i 3. Zakona o tržištu kapitala (»Narodne novine« broj 88/08, 146/08, 74/09, 54/13, 159/13, 18/15 i 110/15) te članka 19. stavka 6. Zakona o računovodstvu (»Narodne novine« broj 78/15 i 134/15), Hrvatska agencija za nadzor financijskih usluga uz prethodnu suglasnost ministra financija (klasa: 401-01/16-01/19, urbroj: 513-06-03-16-4 od 21. travnja 2016.) i Odbora za standarde financijskog izvještavanja (Odluka od 31. ožujka 2016.), na sjednici Upravnog vijeća održanoj 21. travnja 2016. donosi

PRAVILNIK

O STRUKTURI I SADRŽAJU GODIŠNJIH FINANCIJSKIH IZVJEŠTAJA SREDIŠNJEG KLIRINŠKOG DEPOZITARNOG DRUŠTVA

UVODNE ODREDBE

Članak 1.

Ovim Pravilnikom propisuju se struktura i sadržaj godišnjih financijskih izvještaja kojima Središnje klirinško depozitarno društvo izvještava Hrvatsku agenciju za nadzor financijskih usluga (dalje: Agencija) o izvještaju o financijskom položaju, izvještaju o sveobuhvatnoj dobiti, novčanim tokovima i promjenama kapitala, kao i način izvještavanja Agencije.

PRAVNA OSNOVA

Članak 2.

Središnje klirinško depozitarno društvo dužno je voditi poslovne knjige, sastavljati knjigovodstvene isprave, vrednovati imovinu i obveze te sastavljati financijske izvještaje sukladno Zakonu o tržištu kapitala i Zakonu o računovodstvu, poštujući pritom računovodstvene i financijske standarde i načela te opće računovodstvene pretpostavke.

STRUKTURA I SADRŽAJ GODIŠNJIH FINANCIJSKIH IZVJEŠTAJA

Članak 3.

(1) Godišnje financijske izvještaje Središnjeg klirinškog depozitarnog društva čine:

– Izvještaj o financijskom položaju,

– Izvještaj o sveobuhvatnoj dobiti,

– Izvještaj o novčanom toku,

– Izvještaj o promjenama kapitala,

– Bilješke uz financijske izvještaje.

(2) Središnje klirinško depozitarno društvo prilikom sastavljanja Izvještaja o novčanom toku iz stavka 1. ovog članka može koristiti ili direktnu ili indirektnu metodu.

(3) Godišnji financijski izvještaji iz stavka 1. ovoga članka moraju biti revidirani od strane revizora.

(4) Pored izvještaja iz stavka 1. ovoga članka Agencija može od Središnjeg klirinškog depozitarnog društva zahtijevati dodatne podatke, informacije i objašnjenja za pojedine stavke u godišnjim financijskim izvještajima.

Članak 4.

(1) Središnje klirinško depozitarno društvo dužno je sastavljati godišnje financijske izvještaje navedene u članku 3. stavku 1. alinejama 1. do 4. ovoga Pravilnika sukladno strukturi i sadržaju koji su propisani u tehničkoj uputi Agencije.

(2) Godišnje financijske izvještaje revidirane od strane revizora Središnje klirinško depozitarno društvo dužno je također dostaviti i sukladno strukturi i sadržaju koji su definirani na obrascima u Prilogu 1. ovog Pravilnika zajedno s revizorskim izvješćem te godišnjim izvješćem, u pisanom obliku, poštom.

(3) Bilješke uz financijske izvještaje iz članka 3. stavka 1. alineje 5. ovoga Pravilnika sastavljaju se u skladu s odredbama standarda financijskog izvještavanja na način da pružaju:

– dodatne i dopunske informacije koje nisu prezentirane u izvještaju o financijskom položaju, izvještaju o sveobuhvatnoj dobiti, izvještaju o novčanim tokovima i izvještaju o promjenama kapitala, te

– informacije o dodatnim podacima koji nisu prezentirani drugdje u financijskim izvještajima, ali su potrebni za razumijevanje bilo kojeg sastavnog dijela financijskih izvještaja.

NAČINI I ROKOVI IZVJEŠTAVANJA

*Godišnji financijski izvještaji i godišnje izvješće*

Članak 5.

(1) Središnje klirinško depozitarno društvo dužno je dostaviti Agenciji godišnje financijske izvještaje i godišnje izvješće zajedno s revizorskim izvješćem u roku od petnaest dana od dana zaprimanja revizorskog izvješća, a najkasnije u roku od četiri mjeseca od zadnjeg dana poslovne godine.

(2) Središnje klirinško depozitarno društvo dužno je dostaviti Agenciji godišnje financijske izvještaje u elektroničkom obliku potpisane naprednim elektroničkim potpisom na način propisan u tehničkoj uputi Agencije.

(3) U opravdanim slučajevima nemogućnosti dostave godišnjih financijskih izvještaja na način propisan stavkom 2. ovog članka, Središnje klirinško depozitarno društvo dužno je u propisanom roku dostaviti iste u pisanom obliku, neposredno ili poštom u svrhu pravodobnog izvješćivanja. Središnje klirinško depozitarno društvo dužno je dostaviti godišnje financijske izvještaje na način propisan stavkom 2. ovog članka čim prestanu razlozi nemogućnosti dostave.

(4) Središnje klirinško depozitarno društvo dužno je izvještaje iz stavka 1. dostaviti i u pisanom obliku zajedno s revizorskim izvješćem te godišnjim izvješćem, poštom.

ZAVRŠNE ODREDBE

Članak 6.

Danom stupanja na snagu ovoga Pravilnika prestaje važiti Pravilnik o strukturi i sadržaju godišnjih financijskih izvještaja Središnjeg klirinškog depozitarnog društva (»Narodne novine«, broj 155/13).

Članak 7.

Ovaj Pravilnik stupa na snagu osmog dana od dana objave u »Narodnim novinama«, a prvi put se primjenjuje na godišnje financijske izvještaje zajedno s revizorskim izvješćem za 2016. sa stanjem na dan 31. prosinca 2016. godine.

Klasa: 011-02/16-01/03

Urbroj: 326-01-770-16-1

Zagreb, 21. travnja 2016.

Predsjednik Upravnog vijeća

Petar-Pierre Matek, v. r.

**PRILOG I.**

OBRASCI FINANCIJSKIH IZVJEŠTAJA SREDIŠNJEG KLIRINŠKOG DEPOZITARNOG DRUŠTVA

Izvještaj o financijskom položaju na dan

|  |  |  |  |  |  |
| --- | --- | --- | --- | --- | --- |
| AKTIVA | |  |  | u kunama | |
| Broj pozicije | Elementi zbroja | Oznaka pozicije | Opis pozicije | Prethodna godina | Tekuća godina |
| 001 | 002+007+012+021+022 | A | DUGOTRAJNA IMOVINA |  |  |
| 002 | 003+004+005+006 | I | Nematerijalna imovina |  |  |
| 003 |  | 1 | Osnivački izdaci |  |  |
| 004 |  | 2 | Licence, zaštitni znakovi i ostala prava |  |  |
| 005 |  | 3 | Predujmovi za nematerijalnu imovinu |  |  |
| 006 |  | 4 | Ostala nematerijalna imovina |  |  |
| 007 | 008+009+010+011 | II | Materijalna imovina |  |  |
| 008 |  | 1 | Zemljišta |  |  |
| 009 |  | 2 | Građevinski objekti |  |  |
| 010 |  | 3 | Postrojenja i oprema |  |  |
| 011 |  | 4 | Ostala materijalna imovina |  |  |
| 012 | 013+014+020 | III | Ulaganja |  |  |
| 013 |  | 1 | Ulaganja u nekretnine |  |  |
| 014 | 015+016+017+018+019 | 2 | Financijska ulaganja |  |  |
| 015 |  | 2.1 | Ulaganja koja se drže do dospijeća |  |  |
| 016 |  | 2.2 | Ulaganja raspoloživa za prodaju |  |  |
| 017 |  | 2.3 | Ulaganja po fer vrijednosti kroz račun dobiti i gubitka |  |  |
| 018 |  | 2.4 | Ulaganja klasificirana kao zajmovi i potraživanja |  |  |
| 019 |  | 2.5 | Ostala financijska imovina |  |  |
| 020 |  | 3 | Ostala ulaganja |  |  |
| 021 |  | IV | Odgođena i tekuća porezna imovina |  |  |
| 022 | 023+024+025+026 | V | Potraživanja |  |  |
| 023 |  | 1 | Potraživanja od kupaca |  |  |
| 024 |  | 2 | Potraživanja od države i drugih institucija |  |  |
| 025 |  | 3 | Potraživanja za dospjele kamate |  |  |
| 026 |  | 4 | Ostala potraživanja |  |  |
| 027 | 028+029+030 | B | KRATKOTRAJNA IMOVINA |  |  |
| 028 |  | 1 | Novac u banci i blagajni |  |  |
| 029 |  | 2 | Zalihe |  |  |
| 030 |  | 3 | Ostalo |  |  |
| 031 |  | C | PLAĆENI TROŠKOVI BUDUĆEG RAZDOBLJA I NEDOSPJELA NAPLATA PRIHODA |  |  |
| 032 | 001+027+031 | D | UKUPNO AKTIVA |  |  |
| 033 |  | E | IZVANBILANČNI ZAPISI |  |  |

|  |  |  |  |  |  |
| --- | --- | --- | --- | --- | --- |
| PASIVA | |  |  | u kunama | |
| Broj pozicije | Elementi zbroja | Oznaka pozicije | Opis pozicije | Prethodna godina | Tekuća godina |
| 034 | 035+036+040+ 043+044 | A | KAPITAL I REZERVE |  |  |
| 035 |  | 1 | Temeljni kapital |  |  |
| 036 | 037+038+039 | 2 | Revalorizacijske rezerve |  |  |
| 037 |  | 2.1 | Zemljišta i građevinskih objekata |  |  |
| 038 |  | 2.2 | Financijskih ulaganja |  |  |
| 039 |  | 2.3 | Ostale revalorizacijske rezerve |  |  |
| 040 | 041+042 | 3 | Rezerve |  |  |
| 041 |  | 3.1 | Zakonske rezerve |  |  |
| 042 |  | 3.2 | Ostale rezerve |  |  |
| 043 |  | 4 | Zadržana dobit ili preneseni gubitak |  |  |
| 044 |  | 5 | Dobit ili gubitak tekućeg obračunskog razdoblja |  |  |
| 045 | 046+0478 | B | FINANCIJSKE OBVEZE |  |  |
| 046 |  | 1 | Obveze po osnovi zajmova i kredita |  |  |
| 047 |  | 2 | Ostale financijske obveze |  |  |
| 048 |  | C | ODGOĐENA I TEKUĆA POREZNA OBVEZA |  |  |
| 049 | 050+051+052+ 053+054 | D | OSTALE OBVEZE |  |  |
| 050 |  | 1 | Obveze prema dobavljačima |  |  |
| 051 |  | 2 | Obveze prema povezanim poduzećima |  |  |
| 052 |  | 3 | Obveze za plaće i naknade plaća |  |  |
| 053 |  | 4 | Obveze za poreze i doprinose |  |  |
| 054 |  | 5 | Ostale obveze |  |  |
| 055 |  | E | ODGOĐENO PLAĆANJE TROŠKOVA I PRIHOD BUDUĆEG RAZDOBLJA |  |  |
| 056 | 034+045+048+ 049+055 | F | UKUPNO PASIVA |  |  |
| 057 |  | G | IZVANBILANČNI ZAPISI |  |  |

|  |  |  |  |  |  |
| --- | --- | --- | --- | --- | --- |
| Izvještaj o sveobuhvatnoj dobiti  za razdoblje | | | | | |
|  |  |  |  | u kunama | |
| Broj pozicije | Elementi zbroja | Oznaka pozicije | POZICIJA | Prethodna godina | Tekuća godina |
| 001 | 002+003+004+ 005 | A | PRIHODI OD PRUŽANJA USLUGA |  |  |
| 002 |  | 1 | Prihodi od usluga depozitorija |  |  |
| 003 |  | 2 | Prihodi od usluga poravnanja |  |  |
| 004 |  | 3 | Prihodi od usluga namire |  |  |
| 005 |  | 4 | Prihodi od ostalih usluga |  |  |
| 006 | 007+008+009 | B | OSTALI POSLOVNI PRIHODI |  |  |
| 007 |  | 1 | Prihod od naplaćenih prethodno ispravljenih potraživanja od kupaca |  |  |
| 008 |  | 2 | Prihodi od najma |  |  |
| 009 |  | 3 | Ostali prihodi |  |  |
| 010 | 011+012+013+ 014+015+016+017 | C | TROŠKOVI |  |  |
| 011 |  | 1 | Materijalni troškovi |  |  |
| 012 |  | 2 | Troškovi usluga |  |  |
| 013 |  | 3 | Troškovi intelektualnih usluga |  |  |
| 014 |  | 4 | Troškovi osoblja |  |  |
| 015 |  | 5 | Amortizacija |  |  |
| 016 |  | 6 | Rezerviranja troškova i rizika |  |  |
| 017 |  | 7 | Ostali troškovi |  |  |
| 018 | 019+020+021 | D | FINANCIJSKI PRIHODI |  |  |
| 019 |  | 1 | Prihodi od kamata |  |  |
| 020 |  | 2 | Pozitivne tečajne razlike |  |  |
| 021 |  | 3 | Ostali financijski prihodi |  |  |
| 022 | 023+024+025 | E | FINANCIJSKI RASHODI |  |  |
| 023 |  | 1 | Rashodi od kamata |  |  |
| 024 |  | 2 | Negativne tečajne razlike |  |  |
| 025 |  | 3 | Ostali financijski rashodi |  |  |
| 026 | 001+006+018 | H | UKUPNI PRIHODI |  |  |
| 027 | 010+022 | I | UKUPNI RASHODI |  |  |
| 028 | 026-027 | J | DOBIT ILI GUBITAK PRIJE OPOREZIVANJA |  |  |
| 029 |  | K | POREZ NA DOBIT |  |  |
| 030 | 030-031 | L | DOBIT ILI GUBITAK TEKUĆE GODINE |  |  |
| 031 |  | 1 | Promjena revalorizacijskih rezervi (nekretnine, postrojenja, oprema i nematerijalna imovina) |  |  |
| 032 |  | 2 | Nerealizirani dobici/gubici financijske imovine raspoložive za prodaju |  |  |
| 033 |  | 3 | Dobici/gubici od instrumenata zaštite novčanog tijeka |  |  |
| 034 | 031+032+033 | M | OSTALA SVEOBUHVATNA DOBIT |  |  |
| 035 | 031+034 | N | UKUPNA SVEOBUHVATNA DOBIT |  |  |
| 036 |  | O | REKLASIFIKACIJSKE USKLADE |  |  |
| 037 |  | P | ZARADA PO DIONICI |  |  |

IZVJEŠTAJ O NOVČANOM TOKU (INDIREKTNA METODA)
za razdoblje

|  |  |  |  |  |  |
| --- | --- | --- | --- | --- | --- |
| u kunama | | | | | |
| Broj pozicije | Elementi zbroja | Oznaka pozicije | Opis pozicije | Isto razdoblje prethodne godine | Tekuće poslovno razdoblje |
| 001 | 002+010+017 | A | NOVČANI TOK OD POSLOVNIH AKTIVNOSTI |  |  |
| 002 | 003+004 | I | Novčani tijek prije promjene poslovne imovine i obveza |  |  |
| 003 |  | 1. | Dobit/(gubitak) prije oporezivanja |  |  |
| 004 | 005+006+…+009 | 2. | Usklađenja: |  |  |
| 005 |  | 2.1 | Amortizacija |  |  |
| 006 |  | 2.2 | Ispravci vrijednosti i rezerviranja za gubitke |  |  |
| 007 |  | 2.3 | Neto nerealizirana (dobit)/gubitak od financijske imovine i obveza po fer vrijednosti u računu dobiti i gubitka |  |  |
| 008 |  | 2.4 | (Dobit) /gubitak od prodaje materijalne imovine |  |  |
| 009 |  | 2.5 | Ostali (dobici) / gubici |  |  |
| 010 | 011+012+…016 | II | Povećanje/smanjenje poslovne imovine i obveza |  |  |
| 011 |  | 1. | (Povećanje)/smanjenje zaliha |  |  |
| 012 |  | 2. | Povećanje/(smanjenje) potraživanja |  |  |
| 013 |  | 3. | (Povećanje)/smanjenje plaćenih troškova budućeg razdoblja |  |  |
| 014 |  | 4. | Povećanje/(smanjenje) obveza prema dobavljačima |  |  |
| 015 |  | 5. | Povećanje/(smanjenje) ostalih obveza |  |  |
| 016 |  | 6. | Povećanje/(smanjenje) odgođenog plaćanja troškova i prihoda budućih razdoblja |  |  |
| 017 |  | III | (Plaćeni porez na dobit) |  |  |
| 018 | 019+020+021+022 | B | NOVČANI TOK OD ULAGAČKIH AKTIVNOSTI |  |  |
| 019 |  | 1. | Primici od prodaje/(izdaci za stjecanje) materijalne i nematerijalne imovine |  |  |
| 020 |  | 2. | Primici od prodaje/(izdaci za stjecanje) financijske imovine |  |  |
| 021 |  | 3. | Primljene dividende |  |  |
| 022 |  | 4. | Ostali primici/(izdaci) iz ulagačkih aktivnosti |  |  |
| 023 | 024+025+…+028 | C | NOVČANI TOK OD FINANCIJSKIH AKTIVNOSTI |  |  |
| 024 |  | 1. | Novčani primici uslijed povećanja temeljnog kapitala |  |  |
| 025 |  | 2. | Novčani primici od primljenih kratkoročnih i dugoročnih zajmova |  |  |
| 026 |  | 3. | Novčani izdaci za otplatu primljenih kratkoročnih i dugoročnih zajmova |  |  |
| 027 |  | 4. | Novčani izdaci za otkup vlastitih dionica |  |  |
| 028 |  | 5. | Novčani izdaci za isplatu udjela u dobiti (dividendi) |  |  |
| 029 |  | 6. | Ostali primici/izdaci od financijskih aktivnosti |  |  |
| 030 | 001+018+023 | D | NETO POVEĆANJE/(SMANJENJE) NOVCA I NOVČANIH EKVIVALENATA |  |  |
| 031 |  | E | NOVAC I NOVČANI EKVIVALENTI NA POČETKU GODINE |  |  |
| 032 | 030+031 | F | NOVAC I NOVČANI EKVIVALENTI NA KRAJU GODINE |  |  |

IZVJEŠTAJ O NOVČANOM TOKU (DIREKTNA METODA)
za razdoblje

|  |  |  |  |  |  |
| --- | --- | --- | --- | --- | --- |
| u kunama | | | | | |
| Broj pozicije | Elementi zbroja | Oznaka pozicije | Opis pozicije | Isto razdoblje prethodne godine | Tekuće poslovno razdoblje |
| 001 | 002+005 | A | NETO NOVČANI TOK OD POSLOVNIH AKTIVNOSTI |  |  |
| 002 | 003+004 | I | Ukupno novčani primici od poslovnih aktivnosti |  |  |
| 003 |  | 1 | Novčani primici od kupaca |  |  |
| 004 |  | 2 | Ostali novčani primici od poslovnih aktivnosti |  |  |
| 005 | 006+007+008 +009+010 | II | Ukupno novčani izdaci od poslovnih aktivnosti |  |  |
| 006 |  | 1 | Novčani izdaci od kupaca |  |  |
| 007 |  | 2 | Novčani izdaci za zaposlene |  |  |
| 008 |  | 3 | Novčani izdaci za kamate |  |  |
| 009 |  | 4 | Novčani izdaci za poreze |  |  |
| 010 |  | 5 | Ostali novčani izdaci od poslovnih aktivnosti |  |  |
| 011 | 012+016 | B | NETO NOVČANI TOK OD ULAGAČKIH AKTIVNOSTI |  |  |
| 012 | 013+014+015 | I | Ukupno novčani primici od ulagačkih aktivnosti |  |  |
| 013 |  | 1 | Novčani primici od prodaje dugotrajne materijalne i nematerijalne imovine |  |  |
| 014 |  | 2 | Novčani primici od prodaje vlasničkih i dužničkih instrumenata |  |  |
| 015 |  | 3 | Ostali novčani primici od ulagačkih aktivnosti |  |  |
| 016 | 017+018+019 | II | Ukupno novčani izdaci od ulagačkih aktivnosti |  |  |
| 017 |  | 1 | Novčani izdaci od prodaje dugotrajne materijalne i nematerijalne imovine |  |  |
| 018 |  | 2 | Novčani izdaci od prodaje vlasničkih i dužničkih instrumenata |  |  |
| 019 |  | 3 | Ostali novčani izdaci od ulagačkih aktivnosti |  |  |
| 020 | 021+024 | C | NETO NOVČANI TOK OD FINANCIJSKIH AKTIVNOSTI |  |  |
| 021 | 022+023 | I | Ukupno novčani primici od financijskih aktivnosti |  |  |
| 022 |  | 1 | Novčani primici od glavnice kredita, pozajmica i drugih posudbi |  |  |
| 023 |  | 2 | Ostali novčani primici od financijskih aktivnosti |  |  |
| 024 | 025+026+027 | II | Ukupno novčani izdaci od financijskih aktivnosti |  |  |
| 025 |  | 1 | Novčani izdaci za otplatu glavnice kredita i obveznica |  |  |
| 026 |  | 2 | Novčani izdaci za isplatu dividendi |  |  |
| 027 |  | 3 | Ostali novčani izdaci od financijskih aktivnosti |  |  |
| 028 | 001+011+020 | D | POVEĆANJE/ SMANJENJE NOVČANOG TOKA |  |  |
| 029 |  | E | NOVAC I NOVČANI EKVIVALENTI NA POČETKU GODINE |  |  |
| 030 | 028+029 | F | NOVAC I NOVČANI EKVIVALENTI NA KRAJU GODINE |  |  |

IZVJEŠTAJ O PROMJENAMA KAPITALA
za razdoblje

u kunama

|  |  |  |  |  |  |  |
| --- | --- | --- | --- | --- | --- | --- |
|  | Temeljni kapital | Revalorizacijske rezerve | Zakonske rezerve | Ostale rezerve | Zadržana dobit | Ukupno |
| Stanje na dan 1. siječnja prethodne godine |  |  |  |  |  |  |
| 1. Promjena računovodstvenih politika |  |  |  |  |  |  |
| 2. Ispravak pogreški prethodnih razdoblja |  |  |  |  |  |  |
| Stanje na dan 1. siječnja prethodne godine (prepravljeno) |  |  |  |  |  |  |
| 1. Dobit za godinu |  |  |  |  |  |  |
| 2. Isplata dividendi |  |  |  |  |  |  |
| 3. Revalorizacija imovine |  |  |  |  |  |  |
| 4. Ukidanje revalorizacijskih rezervi |  |  |  |  |  |  |
| 5. Povećanje/smanjenje temeljnog kapitala |  |  |  |  |  |  |
| 6. Ostale promjene kapitala |  |  |  |  |  |  |
| Stanje na dan 31. prosinca prethodne godine |  |  |  |  |  |  |
|  |  |  |  |  |  |  |
| Stanje na dan 1. siječnja tekuće godine |  |  |  |  |  |  |
| 1. Promjena računovodstvenih politika |  |  |  |  |  |  |
| 2. Ispravak pogreški prethodnih razdoblja |  |  |  |  |  |  |
| Stanje na dan 1. siječnja tekuće godine (prepravljeno) |  |  |  |  |  |  |
| 1. Dobit za godinu |  |  |  |  |  |  |
| 2. Isplata dividendi |  |  |  |  |  |  |
| 3. Revalorizacija imovine |  |  |  |  |  |  |
| 4. Ukidanje revalorizacijskih rezervi |  |  |  |  |  |  |
| 5. Povećanje/smanjenje temeljnog kapitala |  |  |  |  |  |  |
| 6. Ostale promjene kapitala |  |  |  |  |  |  |
| Stanje na dan 31. prosinca tekuće godine |  |  |  |  |  |  |

41 02.05.2016 Pravilnik o strukturi i sadržaju godišnjih financijskih izvještaja središnjeg klirinškog depozitarnog društva

41 02.05.2016 Pravilnik o strukturi i sadržaju godišnjih financijskih izvještaja središnjeg klirinškog depozitarnog društva

41 02.05.2016 Pravilnik o strukturi i sadržaju godišnjih financijskih izvještaja središnjeg klirinškog depozitarnog društva